wannaphong/clean_thaiwikipedia huggingface dataset:
# อุ้ยเสี่ยวป้อ จอมยุทธเย้ยยุทธจักร 2
อุ้ยเสี่ยวป้อ จอมยุทธเย้ยยุทธจักร 2 หรือในปัจจุบันคือ อุ้ยเสี่ยวป้อ ภาค 2  เป็นภาพยนตร์ฮ่องกงกำลังภายในแนวตลก สร้างขึ้นเมื่อปี ค.ศ. 1992 กำกับโดย หวังจิง เป็นภาพยนตร์ที่สร้างมาจากเรื่อง อุ้ยเสี่ยวป้อ ของกิมย้ง นำแสดงโดยโจว ซิงฉือ, หลิน ชิงเสีย ซึ่งภาพยนตร์เรื่องนี้เป็นภาพยนตร์ภาคต่อของ อุ้ยเสี่ยวป้อ จอมยุทธเย้ยยุทธจักร

เนื้อเรื่อง
ภาพยนตร์เรื่องนี้ จับความต่อจากภาคที่แล้ว หลังจากอุ้ยเสี่ยวป้อสังหารขุนพลเอ๋าไป้ได้ เขาก็ได้กลายเป็นเสนาบดีใหญ่ที่ถูกส่งตัวไปหาทางปราบหูซานกุ้ย เจ้าเมืองผิงซี (ฉินเพ่ย) ที่กำลังคิดก่อการกบฏ ระหว่างทางเขาได้พบกับลูกชายของหูซานกุ้ยและมีเรื่องกัน ทั้งได้พบกับแม่ชีแขนเดียว เกาลั้งซึ่งเป็นราชธิดาองค์ใหญ่ของฮ่องเต้ราชวงศ์หมิงกับอาเคอ (หลี่เจียซิน) ที่ต้องการทำลายฮ่องเต้ และที่สำคัญไทเฮาตัวปลอมได้กลายเป็นประมุขพรรคมังกรทองและกำลังจะกลับมาแก้แค้นเขา อุ้ยเสี่ยวป้อจึงเผชิญศึกหนัก!!!

นักแสดง
 โจว ซิงฉือ รับบท อุ้ยเสี่ยวป้อ
 หลิน ชิงเสีย รับบท หลงเอ๋อ
 ซิว ซู่เจิน รับบท องค์หญิงเจี้ยนหนิง
 หลี่ เจียซิน รับบท อาเคอ/หลี่หมิงเคอ
 นาตาลิส ชาน รับบท ตั่วหลง
 หลิว ซงเหริน รับบท ประมุขเฉินจิ้นหนาน
 เวิน เจ้าหลุน รับบท คังซีฮ่องเต้
 ทัง เจิ้นเย่ รับบท หูอิงสง (บุตรชายของหูซานกุ้ย)
 ฉินเพ่ย รับบท หูซานกุ้ย เจ้าเมืองผิงซี
 อู๋ จวินหรู รับบท Wai Chun-fa
 หยวน เจี๊ยอิน รับบท คู่แฝดซวงเอ๋อ
 วีเวียน ชาน รับบท คู่แฝดซวงเอ๋อ
 เยน ซีกวน รับบท ฝงซีฟ่าน
 เฮเลน มา รับบท แม่ชีแขนเดียว

แหล่งข้อมูลอื่น
 
 Royal Tramp II (1992)  at Hong Kong Cinemagic
# พะอัน
พะอัน 1 กันยายน 2565. หรือ ปะนัน (กะเหรี่ยงสะกอ: ; กะเหรี่ยงโป:) เป็นเมืองหลักของรัฐกะเหรี่ยง ประเทศพม่า ตั้งอยู่ทางทิศตะวันออกของแม่น้ำสาละวิน ห่างจากปากแม่น้ำสาละวินซึ่งไหลลงสู่ทะเลอันดามันราว 50 กิโลเมตร จากการสำรวจสำมะโนประชากรเมื่อปี พ.ศ. 2557 พะอันมีประชากรราว 420,000 คนMain cities, Central Census Committee, Myanmar. geohive.com. สืบค้นเมื่อ 9 พฤศจิกายน 2559. พื้นที่โดยรอบเป็นภูมิประเทศชนิดคาสต์ซึ่งมีความสูงชันยื่นออกมาจากที่ราบ ภูเขาต่าง ๆ ดังกล่าวปรากฏถ้ำจำนวนมาก ซึ่งบางแห่งมีความสำคัญทางศาสนาHPA AN (PA-AN). go-myanmar.com.

พะอันมีภูมิอากาศแบบมรสุมเขตร้อน (สัญลักษณ์ Am ตามการแบ่งเขตภูมิอากาศแบบเคิพเพิน) อากาศค่อนข้างอุ่นถึงร้อนตลอดปี อุณหภูมิอาจต่ำลงได้ในช่วงมรสุมเพราะเมฆปกคลุมและฝนตกมาก ฤดูหนาวอยู่ในช่วงเดือนพฤศจิกายนถึงเมษายน ซึ่งอากาศจะเย็นและแห้ง ส่วนฤดูร้อนอยู่ในช่วงเดือนพฤษภาคมถึงตุลาคม โดยอากาศจะร้อนและชื้น นอกจากนี้ช่วงเดือนกรกฎาคมและสิงหาคมจะมีปริมาณน้ำฝนมากเป็นพิเศษ คือสูงกว่า 1,000 มิลลิเมตรในแต่ละเดือน
# เครื่องช่วยหายใจ
เครื่องช่วยหายใจเป็นอุปกรณ์ทางการแพทย์อย่างหนึ่งซึ่งใช้ในการช่วยหายใจ ใช้สำหรับสร้างให้เกิดการไหลของอากาศเข้าและออกจากปอดเพื่อเลียนแบบการหายใจ ใช้กับผู้ป่วยที่ไม่สามารถหายใจได้ หรือหายใจได้แต่ไม่เพียงพอต่อความต้องการของร่างกาย ทั้งนี้ขึ้นอยู่กับกรณีและการตัดสินใจของแพทย์

เครื่องช่วยหายใจสมัยใหม่ส่วนใหญ่เป็นอุปกรณ์ที่ควบคุมด้วยระบบคอมพิวเตอร์ แต่นอกจากนี้ก็ยังมีเครื่องช่วยหายใจแบบอื่นอีก เช่น เครื่องช่วยหายใจแบบเบิร์ด ซึ่งทำงานด้วยกลไกโดยไม่ต้องการไฟฟ้า เป็นต้น
# หงอนไก่ไทย
หงอนไก่ไทย  เป็นพืชล้มลุก ลำต้นตั้งตรง สีแดง ใบเดี่ยวสีแดง ดอกช่อ ดอกย่อยขนาดเล็ก ริ้วประดับติดทนนาน สีขาวหรือชมพู ผลแห้ง เมล็ดกลมแบน สีดำมันวาว 
 สายพันธุ์ 
Celosia argentea var. cristata 'Flamingo Feathers' เป็นพันธุ์ที่สูงได้ถึง 2 ฟุต สีเป็นได้ตั้งแต่สีชมพูจนถึงม่วงอ่อน และใบเขียวเข้มกว่าพันธุ์อื่น สายพันธุ์ Century มักต้นสูง สีแดงสว่าง เหลือง ส้ม หรือชมพู สายพันธุ์ Kimono มีขนาดเล็ก ดอกมีหลายสี  ทั้งขาว ส้มอมแดงCelosia plumosa เป็นที่รู้จักในชื่อสายพันธุ์เจ้าชายแห่งเวลส์  จัดเป็นชื่อพ้องของ Celosia argentea บางครั้งเขียนว่า  C. plumosa 'Prince of Wales Feathers'
 การจัดจำแนก 
การจัดจำแนกพืชสปีชีส์นี้ในทางพืชสวนมีความสับสนมาก ในบางครั้งจะแยกใช้ชื่อวิทยาศาสตร์ Celosia cristata หรือเป็นสายพันธุ์หนึ่งของC. argentea ชื่ออื่นๆของC. argentea var. plumosa ได้แก่ Celosia argenta var. pyrimidalis and C. spicata.

การจัดจำแนกโดยทั่วไปแบ่งเป็นสามสายพันธุ์ได้แก่:
C. argentea var. argentea
C. argentea var. cristata
C. argentea var. plumosa Voss

 การใช้ประโยชน์ 
ในแอฟริกาใช้ควบคุมการเจริญของพืชปรสิต สกุลStriga และใช้ผสมใน สบู่ชาวขมุใช้ดอกในพิธีสู่ขวัญ ชาวถิ่นใช้ดอกในพิธีไหว้ผีทิพย์สุดา ตั้งตระกูล. 2541. พฤกษศาสตร์พื้นบ้านของชาวขมุ ชาวลัวะและชาวถิ่นในบางพื้นที่ของจังหวัดน่านวิทยานิพนธ์ (วิทยาศาสตรมหาบัณฑิตมหาวิทยาลัยเชียงใหม่242 หน้า ดูฉบับเต็ม 

อาหาร
ใบและดอกของพืชชนิดนี้กินได้ และมีปลูกในแอฟริกาและเอเชียตะวันออกเฉียงใต้ Grubben, G.J.H. & Denton, O.A. (2004) Plant Resources of Tropical Africa 2. Vegetables. PROTA Foundation, Wageningen; Backhuys, Leiden; CTA, Wageningen. ในอินเดียใช้ดอกหงอนไก่แต่งสีแดงในแกงเนื้อแพะของแคชเมียร์ โดยใช้ดอกสดหรือเกสรดอกแห้งแช่ในน้ำอุ่นใส่ลงในแกงเป็นลำดับสุดท้าย ใบและดอกใช้กินเป็นผักในแอฟริกาตะวันตกและแอฟริกากลาง ภาคใต้ของไนจีเรีย ทวีทอง หงส์วิวัฒน์. ฟูดอัพเดท: แปลกแต่จริง กินได้ทั้งหงอนไก่จริงและหงอนไก่ดอก! ครัว. ปีที่ 18 ฉบับที่ 215 พฤษภาคม 2555 หน้า 10 Celosia argentea var. argentea หรือผักโขมลากอสเป็นผักที่สำคัญใน  แอฟริกาตะวันตกโดยในภาษาโยรูบาเรียกว่า soko yòkòtò และในภาษาฮัวซาเรียกว่า farar áláyyafó Hanelt et al., Mansfeld's encyclopedia of agricultural and horticultural crops, 2001 Google Books

ภาพ
# ยุทธการที่แวร์เดิง
ยุทธการที่แวร์เดิง (; ) สู้รบกันตั้งแต่วันที่ 21 กุมภาพันธ์ถึง 18 ธันวาคม 1916 เป็นยุทธการที่มีขนาดใหญ่และยืดเยื้อที่สุดครั้งหนึ่งในสงครามโลกครั้งที่หนึ่งบนแนวรบด้านตะวันตกระหว่างกองทัพเยอรมันและฝรั่งเศส ยุทธการเกิดขึ้นบนเขาทางเหนือของแวร์เดิง-ซูร์-เมิซในภาคตะวันออกเฉียงเหนือของประเทศฝรั่งเศส กองทัพที่ 5 ของเยอรมันโจมตีการป้องกันของ Région Fortifiée de Verdun (RFV) และกองทัพที่ 2 ของฝรั่งเศสบนฝั่งตะวันออกของแม่น้ำเมิซ ฝ่ายเยอรมันได้รับบันดาลใจจากประสบการณ์แห่งยุทธการที่ช็องปาญครั้งที่สองเมื่อปีก่อน วางแผนยึดที่สูงเมิซอย่างรวดเร็ว ทำให้มีที่ตั้งป้องกันที่ยอดเยี่ยมซึ่งจะยังให้พวกเขาระดมยิงปืนใหญ่ใส่แวร์เดิงโดยการยิงปืนใหญ่แบบสังเกตได้ ฝ่ายเยอรมันหวังว่าฝรั่งเศสจะทุ่มกำลังสำรองยุทธศาสตร์เพื่อยึดตำแหน่งดังกล่าวคืนและประสบความสูญเสียมหาศาลในการยุทธ์แห่งการบั่นทอนกำลัง เนื่องจากเยอรมันจะมีข้อได้เปรียบทางยุทธวิธี

ด้วยลมฟ้าอากาศที่เลวร้ายทำให้เยอรมนีเลื่อนการเริ่มเข้าตีเป็นวันที่ 21 กุมภาพันธ์ แต่เยอรมันประสบความสำเร็จในขั้นต้น โดยยึดค่ายดูโอมง (Fort Douaumont) ได้ภายในสามวันแรกของการบุก จากนั้นการรุกของเยอรมนีช้าลงแม้ฝรั่งเศสเสียรี้พลไปมากมาย เมื่อถึงวันที่ 6 มีนาคม ทหารฝรั่งเศส 20 1/2 กองพลอยู่ใน RFV และมีการก่อสร้างการตั้งรับทางลึกอย่างกว้างขวาง เปแตงสั่งว่าห้ามถอย (On ne passe pas) และให้ตีโต้ตอบ แม้ว่าทหารราบฝรั่งเศสจะเปิดโล่งต่อการยิงจากปืนใหญ่เยอรมัน เมื่อวันที่ 29 มีนาคม ปืนใหญ่ฝรั่งเศศบนฝั่งตะวันตกเริ่มการระดมยิงอย่างต่อเนื่องใส่ที่ตั้งของเยอรมันบนฝั่งตะวันออก ทำให้ทหารราบเยอรมันเสียชีวิตไปเป็นอันมาก

ในเดือนมีนาคม การรุกของเยอรมันขยายไปยังฝั่งตะวันตกของแม่น้ำเมิซ เพื่อให้ได้สังเกตพื้นที่ซึ่งปืนใหญ่ฝรั่งเศสยิงข้ามแม่น้ำใส่ที่สูงเมิซ ฝ่ายเยอรมันสามารถรุกได้ทีแรก แต่กำลังหนุนฝรั่งเศสจำกัดการเข้าตีโดยไม่สามารถบรรลุวัตถุประสงค์ได้ ต้นเดือนพฤษภาคม ฝ่ายเยอรมันเปลี่ยนยุทธวิธีและทำการโจมตีท้องถิ่นและตีโต้ตอบ ซึ่งทำให้ฝรั่งเศสมีโอกาสโจมตีต่อค่ายดูโอมง ค่ายบางส่วนถูกยึดจนการตีโต้ตอบของเยอรมันยึดค่ายคืนและจับเชลยศึกได้เป็นจำนวนมาก ฝ่ายเยอรมันเปลี่ยนยุทธวิธีอีกครั้ง โดยสลับการเข้าตีบนทั้งสองฝั่งของแม่น้ำเมิซและในเดือนมิถุนายนยึดค่ายโว (Fort Vaux) ได้ ฝ่ายเยอรมันบุกต่อเลยโวมุ่งสู่วัตถุประสงค์ภูมิศาสตร์สุดท้ายของแผนเดิม คือ ที่เฟลอรี-เดอว็อง-ดูโอมง (Fleury-devant-Douaumont) และค่ายโซวีย์ (Fort Souville) ฝ่ายเยอรมันขับการยื่นเด่นเข้าสู่การป้องกันของฝรั่งเศส ยึดเฟลอรีและเข้าใกล้ระยะ 4 กิโลเมตรจากป้อมแวร์เดิง

ในเดือนกรกฎาคม 1916 การบุกของเยอรมันลดลงเหลือการจัดส่งกำลังหนุนปืนใหญ่และทหารราบแก่แนวรบซอมและระหว่างปฏอบะติการท้องถิ่น หมู่บ้านเฟลอรีเปลี่ยนมือ 16 ครั้งตั้งแต่วันที่ 23 มิถุนายนถึง 17 สิงหาคม ความพยายามยึดค่ายโซวีย์ในต้นเดือนกรกฎาคมถูกปืนใหญ่และการยิงอาวุธเบาไล่กลับไป เพื่อจัดส่งกำลังหนุนแก่แนวรบซอม การบุกของเยอรมันยิ่งลดลงอีกและมีความพยายามตบตาฝรั่งเศสให้คาดหมายการโจมตีเพิ่มอีกเพื่อให้กำลังหนุนของฝรั่งเศสอยู่ห่างจากซอม ในเดือนสิงหาคมและธันวาคม การตีโต้ตอบของฝรั่งเศสยึดแผ่นดินที่เสียไปบนฝั่งตะวันออกคืนได้มากและยึดค่ายดูโอมงและโวได้

ยุทธการที่แวร์เดิงกินเวลา 303 วันและเป็นยุทธการที่ยืดเยื้อที่สุดและมียอดผู้เสียชีวิตสูงที่สุดครั้งหนึ่งในประวัติศาสตร์มนุษยชาติ การประเมินในปี 2000 พบว่ามีกำลังพลสูญเสียรวม 714,231 นาย เป็นฝรั่งเศส 377,231 นายและเยอรมัน 337,000 นาย เฉลี่ย 70,000 นายต่อเดือน การประเมินล่ากว่าเพิ่มจำนวนกำลังพลสูญเสียเป็น 976,000 นายระหว่างยุทธการ และมีกำลังพลสูญเสีย 1,250,000 นายที่แวร์เดิงระหว่างสงคราม

หมายเหตุ
# โปรอีโวลูชันซ็อกเกอร์ 2017
โปรอีโวลูชันซ็อกเกอร์ 2017 (อังกฤษ: Pro Evolution Soccer 2017; อักษรย่อ: PES 2017) และรู้จักกันอย่างเป็นทางการในชื่อ เวิลด์ซ็อกเกอร์: วินนิงอีเลฟเวน 2017 (อังกฤษ: World Soccer: Winning Eleven 2017) ในประเทศญี่ปุ่น เป็นเกมจำลองฟุตบอลที่ได้รับการพัฒนาโดย PES Production และจัดจำหน่ายโดยโคนามิ โดยเกมนี้ลงใน ไมโครซอฟท์ วินโดวส์, เอกซ์บอกซ์ 360 , เอกซ์บอกซ์ วัน , เพลย์สเตชัน 3 และ เพลย์สเตชัน 4 พร้อมทั้งรองรับความเข้ากันได้กับ เพลย์สเตชัน 4 โปร เกมนี้เป็นภาคที่สิบหกของซีรีส์โปรอีโวลูชันซ็อกเกอร์ โดยเกมนี้ ได้ทีมสนับสนุนจาก สโมสรฟุตบอลบาร์เซโลนา, สโมสรฟุตบอลลิเวอร์พูล, โบรุสซีอาดอร์ทมุนท์ และ กลุบอัตเลตีโกรีเบร์เปลต ในการทำหน้าปก, สนาม, ผู้เล่น และตราสโมสรโดยเฉพาะ

 หน้าปก 
ในเกมนี้ ได้มีการออกหน้าปกจากผู้เล่นของสโมสรฟุตบอลบาร์เซโลนา อย่าง เนย์มาร์, เลียวเนล เมสซี, ลุยส์ ซัวเรซ, อีวาน ราคีทิช และ ฌาราร์ต ปิเก และยังมีสนาม กัมนอว์ มาเป็นออกแบบหน้าปกของเกมนี้

 ผู้สนับสนุน 
PES 2017 เป็นเกมแรกที่มีทีมสนับสนุนอย่างสโมสรฟุตบอลบาร์เซโลนา และอีก 3 ทีมที่กล่าวมาตั้งแต่ต้นมาแล้ว แต่เป็นปีแรกที่ได้เป็นผู้สนับสนุนอย่าง ฟุตบอลพรีเมียร์ลีก อย่างทีม  สโมสรฟุตบอลอาร์เซนอล อีกด้วย แต่ถึงอย่างไรก็ตาม เกมนี้ จะไม่ได้ผู้สนับสนุนจากเกม PES 2016 อย่าง สโมสรฟุตบอลเรอัลมาดริด, สโมสรฟุตบอลบาเยิร์นมิวนิก, สโมสรฟุตบอลแมนเชสเตอร์ยูไนเต็ด, และ สโมสรฟุตบอลยูเวนตุส เนื่องจากหมดสัญญา

 การตอบรับและการให้คะแนน 
โดยเกมนี้ แม้ว่าเกมจะได้รับความเห็นที่หลากหลายแต่ในเวอร์ชันพีซีกลับมาทำแย่กว่าเวอร์ชันเกมคอนโซล จึงได้คะแนนแบบผสมกัน จากเว็บไซต์ เมทาคริติก โดยให้คะแนนเกือบ 90 คะแนนบนในเกมคอนโซล และ 69 คะแนนบนในเวอร์ชันพีซีhttp://www.metacritic.com/game/playstation-4/pro-evolution-soccer-2017http://www.metacritic.com/game/xbox-one/pro-evolution-soccer-2017http://www.metacritic.com/game/pc/pro-evolution-soccer-2017

ส่วนเว็บไซต์ไอจีเอ็นที่ได้ให้คะแนนจากภาคที่แล้วที่ 9.5 เต็ม 10 โดยปีนี้ยังให้คะแนนเท่าเดิมhttp://au.ign.com/articles/2016/09/13/pes-2017-review-in-progress

 รางวัล 
ผลรางวัลของแต่ละรายการรางวัลประเภทผลE3 Games Critics Awardเกมประเภทกีฬายอดเยี่ยมGamescom Awards 2016เกมประเภทกีฬายอดเยี่ยมThe Game Awards 2016เกมประเภทกีฬาและรถแข่งยอดเยี่ยม
# ปราณายามะ
ปราณายามะ  เป็นภาษาสันสกฤตแปลได้หลายอย่างเช่น "ส่วนเพิ่มเติมของปราณ (ลมหายใจหรือพลังชีวิต)" หรือ "การควบคุมลมหายใจ" ปราณยามะ มาจากคำสันสกฤตสองคำ คือ ปราณะ หมายถึง ลมหายใจหรือพลังชีวิต (เกี่ยวเนื่องกับลมหายใจ) และ ยมะ (yama) การควบคุมปราณ หรือ อยามะ ayāma ส่วนขยายของพลังชีวิต ปราณยามะเป็นวิธีการฝีกวิธีหนี่งในศาสตร์โยคะของอินเดียโบราณ
# แฮมิด คาร์ไซ
แฮมิด คาร์ไซ (, ; เกิด 24 ธันวาคม ค.ศ. 1957) เป็นอดีตประธานาธิบดีอัฟกานิสถาน เกิดที่จังหวัดกันดะฮาร์ ราชอาณาจักรอัฟกานิสถาน การ์ไซมีพี่น้อง 6 คน ครอบครัวของเขาอยู่ในแวดวงการเมือง โดยบิดา อับดุล อะฮัด การ์ไซ เคยเป็นรองโฆษกประจำรัฐสภาอัฟกานิสถานช่วงทศวรรษที่ 1960 ลุง ฮาบิบุลเลาะห์ การ์ไซ เป็นผู้แทนอัฟกานิสถานในการประชุมสหประชาชาติ ส่วนปู่ ไคร์ โมฮัมหมัด ข่าน เคยรับราชการในช่วงสงครามอังกฤษ–อัฟกานิสถานครั้งที่สามและเป็นรองโฆษกประจำวุฒิสภาอัฟกานิสถาน นอกจากนี้ครอบครัวของการ์ไซยังเป็นผู้สนับสนุนพระเจ้าโมฮัมเหม็ด ซาฮีร์ ชาห์ กษัตริย์องค์สุดท้ายแห่งราชอาณาจักรอัฟกานิสถาน

การ์ไซเรียนที่โรงเรียนในเมืองกันดะฮาร์และคาบูล และเรียนจบจากโรงเรียนมัธยมฮาบิเบียในปี ค.ศ. 1976 ก่อนจะเป็นนักเรียนแลกเปลี่ยนไปเรียนต่อที่อินเดีย เขาเรียนต่อปริญญาโทสาขาความสัมพันธ์ระหว่างประเทศและรัฐศาสตร์ที่มหาวิทยาลัยหิมาจัลประเทศ การ์ไซเรียนจบปริญญาโทในปี ค.ศ. 1983 หลังเกิดสงครามโซเวียต–อัฟกานิสถานไม่นาน เขาย้ายไปอยู่ที่ปากีสถานเพื่อสนับสนุนฝ่ายมุญาฮิดีนในสงคราม ในปี ค.ศ. 1988 หลังโซเวียตถอนทหารออกไป การ์ไซเดินทางกลับอัฟกานิสถานและสนับสนุนฝ่ายมุญาฮิดีนต่อไป เมื่อรัฐบาลฝ่ายนิยมโซเวียตล่มสลายในปี ค.ศ. 1992 มีการลงนามในข้อตกลงเปศวาร์เพื่อจัดตั้งรัฐอิสลามอัฟกานิสถานและให้มีรัฐบาลเฉพาะกาล การ์ไซดำรงตำแหน่งรองรัฐมนตรีว่าการกระทรวงการต่างประเทศ แต่ถูกโมฮัมเหม็ด ฟาฮิมจับตัวในข้อหาจารกรรม การ์ไซจึงหนีออกจากกรุงคาบูลด้วยความช่วยเหลือจากกัลบุดดีน เฮกมัตยาร์ หนึ่งในนักการเมืองและผู้นำทหารชาวอัฟกานิสถาน

เมื่อรัฐบาลตอลิบานขึ้นสู่อำนาจช่วงทศวรรษที่ 1990 การ์ไซเชื่อว่ารัฐบาลนี้จะสามารถหยุดความรุนแรงและปัญหาต่าง ๆ ภายในประเทศได้ แต่หลังจากบิดาของเขาถูกลอบยิงโดยฝีมือของตอลิบาน การ์ไซก็ทำงานกับแนวร่วมอิสลามเพื่อการปลดปล่อยอัฟกานิสถาน ที่นำโดยอาหมัด ชาห์ มาซูด ช่วงปี ค.ศ. 2000-2001 การ์ไซเดินทางไปยังทวีปยุโรปและอเมริกาเพื่อรณรงค์ต่อต้านกลุ่มตอลิบาน การ์ไซและมาซูดเคยเตือนว่ากลุ่มตอลิบานเกี่ยวข้องกับกลุ่มอัลกออิดะฮ์ จนเมื่อวันที่ 9 กันยายน ค.ศ. 2001 มาซูดถูกระเบิดฆ่าตัวตายโดยฝีมือของอัลกออิดะฮ์ ต่อมาเมื่อกองทัพสหรัฐวางแผนบุกอัฟกานิสถานหลังเหตุวินาศกรรม 11 กันยายน การ์ไซเป็นผู้หนึ่งที่แนะนำให้กำจัดกลุ่มอัลกออิดะฮ์ให้หมดสิ้น

หลังรัฐบาลตอลิบานถูกโค่นล้มในปี ค.ศ. 2001 มีการจัดตั้งรัฐบาลเฉพาะกาล โดยการ์ไซได้รับเลือกให้เป็นประธานคณะกรรมการปกครอง ปีต่อมาการ์ไซได้รับเลือกให้ดำรงตำแหน่งประธานาธิบดีของรัฐบาลเปลี่ยนผ่าน ต่อมาเมื่อมีการเลือกตั้งประธานาธิบดีอัฟกานิสถานในปี ค.ศ. 2004 การ์ไซชนะการเลือกตั้งและเข้าพิธีสาบานตนเพื่อรับตำแหน่งประธานาธิบดีแห่งสาธารณรัฐอิสลามอัฟกานิสถานเมื่อวันที่ 7 ธันวาคม ค.ศ. 2004 โดยมีพระเจ้าโมฮัมเหม็ด ซาฮีร์ ชาห์เข้าร่วมพิธีด้วย การ์ไซเป็นประธานาธิบดีคนแรกของอัฟกานิสถานที่ได้รับเลือกตามระบอบประชาธิปไตย เขาดำรงตำแหน่งประธานาธิบดีสมัยที่สองหลังชนะการเลือกตั้งในปี ค.ศ. 2009 และสิ้นสุดวาระในปี ค.ศ. 2014 อัชราฟ ฆานีดำรงตำแหน่งประธานาธิบดีต่อจากเขา

ด้านชีวิตส่วนตัว การ์ไซแต่งงานกับซีนัต การ์ไซในปี ค.ศ. 1999 ทั้งคู่มีบุตรด้วยกัน 4 คน
# ยศทหารนิการากัว
ยศทหารของกองทัพนิการากัวที่บังคับใช้อยู่ ณ ขณะนี้ ได้มีการประกาศใช้อย่างเป็นทางการตั้งแต่ ค.ศ. 2010. ได้อ้างอิงรูปแบบของยศทหารมาจากกองทัพคิวบา รูปแบบของยศทหารของกองกำลังแห่งชาติ ในช่วงก่อนค.ศ. 1979 และ กองกำลังประชาชนซาดินิสตา ภายหลังการปฏิวัตินิการากัว อ้างอิงลำดับชั้นยศทหารมาจากกองทัพสหรัฐอเมริกา.

 ชั้นสัญญาบัตร 
Type of Forceนายพลนายพันนายร้อย 50px กองทัพบก 60px 60px 60px 60px 60px 60px 60px 60px 60pxภาษาสเปนGeneral de EjercitoMayor GeneralGeneral de BrigadaCoronelTeniente CoronelMayorCapitánTeniente PrimeroTenienteภาษาไทยพลเอกพลตรีพลจัตวาพันเอกพันโทพันตรีร้อยเอกร้อยโทร้อยตรี 50px กองทัพอากาศ 60px  60px 60px 60px 60px 60px 60px 60px 60pxภาษาสเปนMayor GeneralGeneral de BrigadaCoronelTeniente CoronelMayorCapitánTeniente PrimeroTeniente ภาษาไทยพลอากาศเอกพลอากาศตรีพลอากาศจัตวานาวาอากาศเอกนาวาอากาศโทนาวาอากาศตรีเรืออากาศเอกเรืออากาศโทเรืออากาศตรี 50px กองทัพเรือ  60px 60px 60px 60px 60px 60px 60px 60pxภาษาสเปนContralmiranteCapitán de NavioCapitán de FragataCapitán de CorbetaTeniente de NavioTeniente de FragataTeniente de CorbetaAlferezภาษาไทยพลเรือตรีนาวาเอกนาวาโทนาวาตรีเรือเอกเรือโทเรือตรีเรือจัตวา50px|thumb ตำรวจ

 ชั้นประทวน 
All-forcesจ่านายสิบนายสิบ และ พลทหาร Army 60px 60px  60px  60px  60px  60px 60px  ภาษาสเปน Suboficial Primero Suboficial Segundo Suboficial Sargento Primero Sargento Segundo  Sargento Tercero Soldado (Marino) de Primera ภาษาไทย จ่าสิบเอก จ่าสิบโท จ่าสิบตรี สิบเอก สิบโท สิบตรี  พลทหารชั้น 1
# กระโดดน้ำกรังด์ปรีซ์
กระโดดน้ำกรังด์ปรีซ์  เป็นการแข่งขันกีฬากระโดดน้ำระดับซีรีส์ระหว่างประเทศ อยู่ภายใต้การดูแลของสหพันธ์ว่ายน้ำระหว่างประเทศ (ฟีน่า) จัดขึ้นครั้งแรกในปี ค.ศ. 1995 โดยตั้งแต่ปี ค.ศ. 1998–2006 การแข่งขันกระโดดน้ำกรังด์ปรีซ์ไฟนอลส์  ได้ถูกจัดขึ้นในช่วงปลายปีเพื่อเปิดโอกาสให้นักกีฬาชั้นนำของปีนั้นๆได้เข้าร่วมแข่งขัน

 รายชื่อสถานที่จัดการแข่งขัน 
ครั้งที่ ปี(ค.ศ.)  สถานที่จัดการแข่งขัน(เรียงตามประเทศ)11995 ซิดนีย์ เวียนนา เกแบ็ก เซี่ยงไฮ้ มาดริด รอสทอค บูดาเปสต์ โรม เอร์โมซิโย มอสโก เยินเชอปิง ฟอร์ตลอเดอร์เดล21996 ซิดนีย์ เวียนนา มอนทรีออล มาดริด รอสทอค บูดาเปสต์ โรม เอร์โมซิโย เวลลิงตัน เซนต์ปีเตอส์เบิร์ก เยินเชอปิง ฟอร์ตลอเดอร์เดล31997 ซิดนีย์ เวียนนา วิกตอเรีย ปักกิ่ง มาดริด รอสทอค บูดาเปสต์ โรม ซิวดัดคัวเรซ เวลลิงตัน มอสโก ฟอร์ตลอเดอร์เดล41998 ซิดนีย์ เวียนนา วินนิเพก ปักกิ่ง มาดริด รอสทอค บูดาเปสต์ โรม ซิวดัดคัวเรซ มอสโก รอนเนบี ฟอร์ตลอเดอร์เดล51999 ซิดนีย์ เวียนนา มอนทรีออล เหวินโจว มาดริด เอดินบะระ รอสทอค ฮ่องกง โรม ซิวดัดคัวเรซ เวลลิงตัน เอเลคโตรสตัล รอนเนบี ฟอร์ตลอเดอร์เดล62000 เซาท์พอร์ต เวียนนา มอนทรีออล ซีอาน มาดริด เชฟฟีลด์ รอสทอค ฮ่องกง เมสซีนา ซิวดัดคัวเรซ เอเลคโตรสตัล รอนเนบี ฟอร์ตลอเดอร์เดล72001 มอนทรีออล ซีอาน มาดริด แมนเชสเตอร์ รอสทอค ซิวดัดคัวเรซ มอสโก รอนเนบี คอรัลสปริงส์82002 เซาท์พอร์ต มอนทรีออล ซีอาน มาดริด รอสทอค โรม ซิวดัดคัวเรซ มอสโก คอรัลสปริงส์92003 แอดิเลด วิกตอเรีย จูไห่ มาดริด รอสทอค ซิวดัดคัวเรซ เอเลคโตรสตัล วูดแลนด์102004 วิกตอเรีย จูไห่ มาดริด รอสทอค เอเธนส์ โรม เอเลคโตรสตัล วูดแลนด์112005 มอนทรีออล จูไห่ มาดริด รอสทอค โรม มอสโก ฟอร์ตลอเดอร์เดล122006 ซิดนีย์ วิกตอเรีย จูไห่ มาดริด รอสทอค โรม เอเลคโตรสตัล ฟอร์ตลอเดอร์เดล132007 มอนทรีออล จูไห่ มาดริด รอสทอค โรม มอสโก ฟอร์ตลอเดอร์เดล142008 มอนทรีออล เซินเจิ้น มาดริด รอสทอค โรม มอสโก ฟอร์ตลอเดอร์เดล152009 มอนทรีออล เซินเจิ้น มาดริด รอสทอค มอสโก ฟอร์ตลอเดอร์เดล162010 มอนทรีออล มาดริด รอสทอค โบลซาโน มอสโก ฟอร์ตลอเดอร์เดล172011 มอนทรีออล มาดริด รอสทอค โบลซาโน เปนซา ฟอร์ตลอเดอร์เดล182012 มอนทรีออล มาดริด รอสทอค โบลซาโน เซนต์ปีเตอส์เบิร์ก ฟอร์ตลอเดอร์เดล192013 มาดริด รอสทอค กาตินโน ฟอร์ตลอเดอร์เดล ซานฮวน คาซัน โบลซาโน202014 มาดริด รอสทอค กาตินโน ซานฮวน กัวนาฮัวโต โบลซาโน สิงคโปร์ กัวลาลัมเปอร์212015 โกลด์โคสต์ รอสทอค เลออง กาตินโน ซานฮวน มาดริด โบลซาโน สิงคโปร์ กัวลาลัมเปอร์222016 โกลด์โคสต์ รอสทอค กาตินโน ซานฮวน มาดริด โบลซาโน สิงคโปร์ กูจิง232017 โกลด์โคสต์ รอสทอค กาตินโน ซานฮวน มาดริด โบลซาโน สิงคโปร์ กัวลาลัมเปอร์242018 ร็อสท็อค แคลกะรี โบลซาโน มาดริด กัวลาลัมเปอร์ สิงคโปร์ 252019 ร็อสท็อค แคลกะรี มิชชันวีโจ มาดริด โบลซาโน ไคโร โกลด์โคสต์ กัวลาลัมเปอร์ สิงคโปร์  262020 มาดริด   ร็อสท็อค   สิงคโปร์  กัวลาลัมเปอร์ (ยกเลิก) ไคโร (ยกเลิก)   โกลด์โคสต์ (ยกเลิก)   วินด์เซอร์ (ยกเลิก)272021 มอนทรีออล   โบลซาโน282022 แคลกะรี  กัวลาลัมเปอร์

 รายชื่อสถานที่จัดการแข่งขันรอบสุดท้าย 
ครั้งที่  ปี(ค.ศ.)  สถานที่ วันที่11998 อาเคิน22–23 สิงหาคม ค.ศ. 1998 21999 ซิวดัดคัวเรซ11–12 กันยายน ค.ศ. 1999 32000 กรุงเทพมหานคร9–10 ธันวาคม ค.ศ. 200042001 เอเธนส์1–2 ธันวาคม ค.ศ. 200152002 เม็กซิโกซิตี7–8 กันยายน ค.ศ. 200262003 ตูลติตลัน14–15 มิถุนายน ค.ศ. 200372004 เม็กซิโกซิตี19–20 มิถุนายน ค.ศ. 200482005 เบรากรุซ25–26 มิถุนายน ค.ศ. 200592006 กัวดาลาฮารา17–18 พฤศจิกายน ค.ศ. 2006
# การทัพกัลลิโพลี
การทัพกัลลิโพลี เป็นที่รู้จักกันในชื่อ การทัพดาร์ดะเนลส์, ยุทธการที่กัลลิโพลี หรือ ยุทธการที่ชานักคาแล (หรือ) เป็นการทัพในสงครามโลกครั้งที่หนึ่งที่เกิดขึ้นบนคาบสมุทรกัลลิโพลี (ปัจจุบันคือเกลิโบลู ประเทศตุรกี) ตั้งแต่วันที่ 17 กุมภาพันธ์ ค.ศ. 1915 ถึง 9 มกราคม ค.ศ. 1916 ฝ่ายมหาอำนาจไตรภาคี ได้แก่ บริติช ฝรั่งเศส และรัสเซีย ได้พยายามที่จะทำให้จักรวรรดิออตโตมันอ่อนแอลง หนึ่งสมาชิกประเทศในฝ่ายมหาอำนาจกลาง โดยเข้าควบคุมช่องแคบที่เป็นเส้นทางการขนส่งสินค้าไปยังจักรวรรดิรัสเซีย การโจมตีป้อมปราการออตโตมันของฝ่ายสัมพันธมิตรที่ทางเข้าของช่องแคบดาร์ดะเนลส์ในเดือนกุมภาพันธ์ ค.ศ. 1915 ได้ประสบความล้มเหลว และตามมาด้วยการยกพลขึ้นบกบนคาบสมุทรกัลลิโพลีในเดือนเมษายน ค.ศ. 1915 เพื่อเข้ายึดครองกรุงอิสตันบลู(คอนสแตนติโนเปิล) เมืองหลวงของออตโตมัน

ในเดือนมกราคม ค.ศ. 1916 ภายหลังการสู้รบแปดเดือน มีผู้เสียชีวิตประมาณ 250,000 คนในแต่ละฝ่าย การทัพทางภาคพื้นดินได้ถูกละทิ้งและถอนกำลังในการบุกครอง มันเป็นความพ่ายแพ้ที่มีค่ามากสำหรับฝ่ายมหาอำนาจไตรภาคี และสำหรับผู้ให้การสนับสนุน โดยเฉพาะอย่างยิ่งคือ ลอร์ดที่หนึ่งแห่งกระทรวงทหารเรือ (ค.ศ. 1911- ค.ศ. 1915) วินสตัน เชอร์ชิล การทัพดังกล่าวได้ถือเป็นชัยชนะที่ยิงใหญ่ของออตโตมัน ในตุรกี ได้ถือว่าเป็นส่วนเวลาที่ถูกกำหนดไว้ในประวัติศาสตร์ของรัฐ การโจมตีแบบระลอกครั้งสุดท้ายในการปกป้องมาตุภูมิ เมื่อจักรวรรดิออตโตมันได้ล่าถอย การต่อสู้รบดังกล่าวได้กลายเป็นพื้นฐานของสงครามประกาศอิสรภาพตุรกีและการประกาศสถาปนาสาธารณรัฐตุรกีในอีกแปดปีต่อมา โดยมีมุสทาฟา เคมัล อาทาทืร์ค ผู้ซึ่งมีชื่อเสียงในฐานะผู้บัญชาการทหารที่กัลลิโพลี ในฐานะผู้ก่อตั้งและประธานาธิบดี

การทัพดังกล่าวมักจะถือว่าเป็นจุดเริ่มต้นของจิตสำนึกแห่งชาติของออสเตรเลียและนิวซีแลนด์ วันที่ 25 เมษายน ซึ่งเป็นวันครบรอบของการยกพลขึ้นบกหรือที่เรียกว่า วันแอนแซก ซึ่งเป็นวันที่รำลึกถึงทหารผู้เสียชีวิตและทหารผ่านศึกที่สำคัญที่สุดในสองประเทศ ซึ่งดูดีกว่า วันแห่งการรำลึก(วันสงบศึก)
# ศูนย์กีฬาว่ายน้ำนานาชาติทัตสึมิโตเกียว
ศูนย์กีฬาว่ายน้ำนานาชาติทัตสึมิโตเกียว  เป็นสถานที่ใช้แข่งขันกีฬาว่ายน้ำในเขตโคโต โตเกียว ประเทศญี่ปุ่น ศูนย์กีฬาว่ายน้ำได้เป็นเจ้าภาพการแข่งขันกีฬาว่ายชิงแชมป์ประเทศญี่ปุ่น

 สถิติโลกในศูนย์กีฬาว่ายน้ำ 
 ระยะยาว 
กบ 200 เมตร เวลา 2:07.51 วินาที โคสุเกะ คิตาจิมะ; 8 มิถุนายน ค.ศ. 2008

 ระยะสั้น 
ผีเสื้อ 200 เมตร เวลา 2:03.12 วินาที ยูโกะ นากานิชิ; 23 กุมภาพันธ์ ค.ศ. 2008
# ตราประทับพระราชลัญจกรของจักรพรรดิจีน
ตราประทับพระราชลัญจกรของจักรพรรดิจีน เป็นเครื่องที่แสดงถึงความมีอำนาจสูงที่สุดของแผ่นดินแผ่นดินจีนในประวัติศาสตร์อินเจียง :ลัญจกรวิทยาจีน (๑)

 ประวัติ 
ราชลัญจกรถือเป็นเครื่องหมายแสดงอำนาจอย่างหนึ่งในสังคมจีนที่มีมาช้านาน สันนิษฐานว่ามีพัฒนาการมาจากการแกะสลักตัวหนังสือบนกระดองเต๋าและกระดูกสัตว์ในสมัยราชวงศ์ซาง (ประมาณ 4,500 ปีก่อน) จากหลักฐานทางโบราณคดีที่มีการขุดค้นพบ มีการใช้ตราประทับมาไม่น้อยกว่าสมัยจ้านกว๋อ (ปลายราชวงศ์โจวประมาณ 2,500 ปีก่อน) กล่าวกันว่าเมื่อฉินฉื่อหฺวังตี้ปราบแคว้นจ้าวสำเร็จก็ได้หยกเหอสื่อปี้ในตำนานมาไว้ในครอบครอง และหลังจากปราบแคว้นทั้งหกจนสำเร็จก็ได้ปราบดาภิเษกขึ้นเป็นจักรพรรดิจีน จึงให้หลี่ซือ ขุนนางคนสนิทนำหยกเหอสือปี้ไปแกะเป็นราชลัญจกรรูปสี่เหลี่ยมจัตุรัสกว้างยาว 4 นิ้ว โดยมีข้อความเป็นอักษรจีน 8 ตัวว่า 受命于天，即寿永昌 แปลเป็นไทยได้ว่า รับโองการสวรรค์ ทรงพระเจริญนิรันดรตราหยก พระราชลัญจกร 

ทั้งนี้ชาวจีนในสัมยโบราณและสมัยปัจจุบันต่างก็เรียกตราประทับว่า อิ้น (印; สำเนียงจีนกลาง) นอกจากนี้ยังมีชื่อเรียกต่าง ๆ กันดังต่อไปนี้ตราประทับจีนโบราณ

ซี่ (玺) หลังจากฉินสื่อหวงตี้ปราบดาภิเษกเป็นฮ่องเต้ จึงมีราชโองการให้ใช้คำว่า ซี่ เรียกแทนตราประทับสำหรับโอรสสวรรค์ (ฮ่องเต้) ส่วนขุนนางและประชาชนทั่วไปให้เรียกว่า อิ้น
เป่า (宝) เนื่องจากคำว่า ซี่ เมื่อออกเสียงจะคล้ายกับคำว่าว่า สื่อ (死) ที่มีความหมายว่าตาย ต่อมาจึงเลี่ยงไปใช้คำว่า เป่า ที่หมายความว่าของมีค่า ของวิเศษ หรือแก้วแทน
จาง (章) ในสมัยฮั่นใช้คำว่า จาง เรียกแทนตราประทับของแม่ทัพ
จี้ (记) มีความหายถึงการรู้จักการจดจำ เริ่มใช้ในสมัยถังและซ่ง
กวนฝาง (关防) ในสมัยจักรพรรดิหมิงไท่จู่ มีการกำหนดให้เอกสารราชการประทับตรา กวนฝาง นี้ทุกครั้งเพื่อป้องกันข้าราชการนัดแนะหรือนำไปพิมพ์ด้วยตัวเอง ต่อมาแม้จะมีการเลิกวิธีการดังกล่าวแต่ก็ยังมีการใช้คำ ๆ นี้เรื่อยมาตราประทับจีน

ในสมัยโบราณตราประทับจะทำจากหยกหรือหินที่มีค่า ชาวบ้านสามัญชนจึงมีไว้ในครอบครองได้ยาก ส่วนในสมัยถังเริ่มมีการทำตราประทับที่จากโลหะเช่นทอง เงิน สำริด และตราประทับที่ทำจากกระเบื้องเริ่มมีทำขึ้นในราชวงศ์ถังและราชวงศ์ซ่ง

โดยทั่วไปตราประทับจะแบ่งออกเป็น 2 ชนิด ดังที่นักวิชาการเรียกว่า ตัวผู้หรือตัวเมีย หรือชื่ออย่างเป็นทางการว่า อินหยาง หรือ หยินหยาง โดยที่ตราประทับ หยาง (阳印) คือตัวหนังสือเป็นสีแดง ส่วนพื้นจะปล่อยเว้นว่างไว้ ส่วนตราประทับ อิน (阴印) คือตราประทับที่พื้นเป็นสีแดง ส่วนที่เป็นตัวหนังสือจะเว้นว่างไว้ และด้วยเหตุที่ตราประทับอินจะมีสีแดงมากจึงมีอีกชื่อว่า จูอิ้น (朱印) หรือ ตราประทับชาด ซึ่งตราประทับในสมัยโบราณที่พบโดยมากจะเป็นตราประทับอิน ส่วนตราประทับในชั้นหลังจะเป็นตราประทับหยางเสียเป็นส่วนใหญ่ 

ราชลัญจกรที่เหลืออยู่ในปัจจุบันที่ไม่ได้อยู่ในการดูแลของรัฐบาลจีนนั้นคือราชลัญจกรจักรพรรดิเฉียนหลงซึ่งถูกซื้อไปโดยชาวจีนผู้หนึ่ง โดยราชลัญจกรดังกล่าวเป็นราชลัญจกรในสมัยราชวงศ์ชิง
# ทะเลสาบคังคาตลโอ
ทะเลสาบคังคา  (คังคาตลโอ) หรือ ทะเลสาบใหญ่  เป็นทะเลสาบขนาดใหญ่ ตั้งอยู่ในเขตซาแวนน์ ประเทศมอริเชียส และเป็นสถานที่แสวงบุญและศักดิ์สิทธิ์ของชาวฮินดูในมอริเชียสBird's eye view. Retrieved on 5 May 2007
# เมกอเมริกาเกรตอะเกน
"เมก•อเมริกา•เกรต•อะเกน"  แปลเป็นภาษาไทยว่า "ทำให้อเมริกากลับมายิ่งใหญ่อีกครั้ง" เป็นคำขวัญของการรณรงค์หาเสียงที่ใช้ในการเมืองของสหรัฐอเมริกา คำขวัญนี้มีบทบาทสำคัญอย่างมากในช่วงการรณรงค์หาเสียงของดอนัลด์ ทรัมป์ ซึ่งสร้างขึ้นมาในปี ค.ศ. 1979 ครั้งตอนที่สหรัฐอเมริกาประสบปัญหาความทุกข์ทรมานจากเศรษฐกิจที่เลวร้ายลง จากภาวะการชะงักงันทางเศรษฐกิจ คำขวัญนี้เริ่มใช้โดย โรนัลด์ เรแกน ในช่วงการรณรงค์หาเสียงเลือกตั้งปี ค.ศ. 1980

ทรัมป์ได้นำคำขวัญมาทำเป็นเครื่องหมายการค้าในปี ค.ศ. 2012 และใช้ในการรณรงค์หาเสียงเลือกตั้งของเขาในปี ค.ศ. 2016 โดยเฉพาะการสวมหมวกที่ปักคำว่าเมกอเมริกาเกรตอะเกน